JESUS WORD GEKRUISIG EN BEGRAWE (2) - www.bybelkennis.co.za
by Mitch Kalp · Published 09/05/2013 · Updated 28/09/2014
JESUS WORD GEKRUISIG EN BEGRAWE (2) – Jan van der Watt
Daar is ‘n hele klomp interessante dinge wat rondom die kruisiging van Jesus gebeur het:
Die tyd van Jesus se dood: Jesus is met die Joodse paasfees dood – dit was waarskynlik die belangrikste fees van die Jode. Hulle het toe veral die verlossing van die volk deur God uit Egipte gevier. Die politiese atmosfeer was ook kwaai gelaai, want daar het duisende Jode in Jerusalem saamgetrek vir die fees. Dit is die rede waarom Jesus en sy dissipels in die tuin van Getsemane gaan slaap het. Dit was soos ‘n kampeerterrein buite die stad, want die stad self was vol mense. Die Romeine het egter die situasie mooi dopgehou, want sulke saamtrekke kon maklik hand uitruk. As Jesus gekruisig word, is dit dan ook as politieke gevangene. Bokant sy kruis staan daar dat Hy as die “koning van die Jode” gekruisig is, met ander woorde, dit was sy oortreding – Hy het voorgegee om die koning van die Jode te wees volgens die uitspraak van Pilatus.
Volgende keer kyk ons na die betekenis van die kruis volgens Paulus en Johannes.